Tájékoztató a permetezési naplók feltöltéséről

2024-ben február 15-ig rögzíthetik az érintettek a támogatási programokhoz kötődő gazdálkodási naplókat az eGN rendszerben. A Nébih ezen határidőt követően tölti le és adja át az adatokat a hatósági vizsgálatokhoz, a gazdálkodási napló és a permetezési napló esetében egyaránt.

A Magyar Közlönyben megjelent jogszabálymódosítás 2024-ben február 15-ig teszi lehetővé a gazdálkodók számára a gazdálkodási naplók feltöltését a Nébih eGN rendszerébe. A döntést követően számos arra irányuló kérdés érkezett, hogy a permetezési naplók adatainak ellenőrzése a gazdálkodási naplóra vonatkozó határidőmódosítástól függetlenül megkezdődött-e február 1-jével. Ezúton szeretnénk tájékoztatni a termelőket, hogy a Nébih az adatokat a gazdálkodási naplók és a permetezési naplók esetében egyaránt a február 15-i határidőt követően gyűjti ki az adatbázisból. Az ellenőrzések során pedig a növényvédelmi hatóságok nem vizsgálják, hogy a rögzítés január 31-ig vagy ezt követően történt-e.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10886/tajekoztato-a-permetezesi-naplok-feltolteserol/